ОБЯВЛЕНИЕ
По реда на чл.26, ал.2 от Закона на нормативните актове


ПРОЕКТ НА ПРЕДЛОЖЕНИЕ ЗА ИЗМЕНЕНИЕ И ДОПЪЛЕНИЕ НА НАРЕДБА № 8 ЗА ОПРЕДЕЛЯНЕТО  И  АДМИНИСТРИРАНЕТО НА МЕСТНИТЕ ТАКСИ И ЦЕНИ НА ПРАВА И УСЛУГИ НА ТЕРИТОРИЯТА НА ОБЩИНА ЗЛАТОГРАД

МОТИВИ:

1. Причини, които налагат приемането:
Действащата Наредба № 8 за определянето  и  администрирането на местните такси и цени на права и услуги на територията на Община Златоград (Наредба №8) е приета с Решение № Ж 518/08.06.2017г. на Общински съвет Златоград, в сила от 01.07.2017г., изменена  и допълнена с Решение № Ж 649/29.11.2017 г., в сила от 29.11.2017 г.). В Наредба № 8, в раздел ІІІ, са уредени заплащането на такси за детски ясли, детски градини, детски кухни, лагери, общежития и други общински социални услуги.  

С приемане на Наредба № 8 от 01.07.2017г. се въведоха доста преференции, както и освобождаване от заплащане на месечна такса за посещение в детски градини и ясла на територията на Община Златоград. В чл.  34, ал. 1 е определено в кои случаи не се заплаща месечна такса. В т.6. е разписано, че не се заплаща такса „за трето и следващи деца, посещаващи едновременно детското заведение”. Тази преференция не освобождава всички многодетни семейства. С настоящото изменение се предлага да бъдат освободени от заплащане на месечна такса за трето и следващо деца в многодетно семейство. Изменението, което се предлага е изцяло социално. Основната цел е да се насърчи раждаемостта на територията на Община Златоград, както и  да се стимулират младите семейства да останат и живеят и работят в Община Златоград.
2. Целта на проекта за изменение и допълнение 
 С промяната на тази преференция ще бъде увеличен обхвата и средната месечна посещаемост  в детските градини, което ще доведе до по-добра социализация на децата в ранна детска възраст и ще повиши подготовката им за училище.
3. Финансови и други средства, необходими за прилагането на новата уредба 
В чл.8, ал.6 от Закона за местните данъци и такси (ЗМДТ) изрично е предвидено, че общински съвет може да освобождава отделни категории лица изцяло или частично от заплащане на отделни видове такси по ред, определен с наредбата по чл.9. Също така, съгласно чл.8, ал.6 от ЗМДТ размерът на таксите не е задължително да възстановява пълният размер на разходите по предоставяне на услугата. В случаите на освобождаване от такси по решение на общински съвет, разходите по предоставяне на услугата са за сметка на общинските приходи. Поискано е становище от ръководителите на детските градини на територията на Община Златоград. Обобщеното мнение е, че предложението се приема от всички тях, защото случаите са единични, и няма да се отрази съществено на бюджета на детското заведение.
4. Анализ за съответствие с правото на Европейския съюз
Предлаганото изменение на противоречи на правото на Европейския съюз.
5. Очаквани резултати от прилагането

- Всички деца да имат равен достъп до качественно образование;
- Повишаване на обхвата и достъпа на децата до детските заведения, независимо от финансовите възможности на родителите;

- Гарантиране по-висока ефективност на предоставените услуги, като се засили подготовката на децата в детските градини.
